Un băiat în vârstă de 7 ani a murit joi, 16 mai, după ce a fost lovit de o autoutilitară în localitatea Iacobeni. Șoferul maşinii s-a ales cu un dosar penal pentru ucidere din culpă, a anunţat IPJ Sibiu.
"Din păcate, s-a declarat decesul copilului. În consecinţă, la nivelul Poliţiei Oraşului Agnita, s-a deschis un dosar de cercetare penală care vizează săvârşirea infracţiunii de ucidere din culpă, urmând a se stabili toate circumstanţele exacte în care s-a produs acest tragic eveniment", a declarat purtătoarea de cuvânt a IPJ Sibiu, Elena Welter.
Băieţelul s-a agăţat de bena autoutilitarei, după ce şoferul a descărcat marfa. Când şoferul a dat cu spatele, copilul s-a dezechilbrat şi a căzut, fiind prins sub una dintre roţi, potrivit Poliţiei.
"În localitatea Iacobeni, pe o stradă secundară, un băieţel în vârstă de 7 ani s-a agăţat de bena unei autoutilitare după ce şoferul a descărcat, iar când acesta a manevrat auto cu spatele, copilul s-a dezechilibrat şi a căzut, fiind prins sub una dintre roţi. (...) Şoferul autoutilitarei este un bărbat în vârstă de 45 de ani, din judeţul Mureş. Rezultatele testărilor alcooltest şi drugtest sunt negative", a explicat reprezentanta IPJ Sibiu, Elena Welter
Şoferul autoutilitarei este un bărbat în vârstă de 45 de ani, din judeţul Mureş. Rezultatele testărilor alcooltest şi drugtest sunt negative.